|  |  |
| --- | --- |
| **6. NAPIREND** | **Ügyiratszám:** BSZ/654- /2022. |

**ELŐTERJESZTÉS**

a Képviselő-testület **2022. június 10-i** nyilvános ülésére

|  |  |
| --- | --- |
| **Tárgy:** | **Döntés az Andrónyi Bt-vel kötött bérleti szerződés megszüntetéséről (Szép Kávézó)** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Az Önkormányzat 2019. március 28. napján bérleti szerződést kötött a Balatonszepezd 686 hrsz. alatt felvett, természetben 8252 Balatonszepezd, Árpád u. 12. szám alatti 55 m2 alapterületű ingatlan (Szép Kávézó) tárgyában az Andrónyi Bt-vel.

A bérlő a 2022. május 30-án kelt kérelmével a bérleti szerződés közös megegyezéssel való megszüntetését kezdeményezte. A szerződés megszüntetésének tervezete az előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni és a határozati javaslatokat elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete az Andrónyi Bt-vel 2019. március 28. napján a Balatonszepezd 686 hrsz. alatti ingatlan tárgyában kötött bérleti szerződés közös megegyezéssel való megszüntetésével egyetért.  Felhatalmazza a polgármestert az ingatlan visszavételére és a visszavételi jegyzőkönyv felvételére.  Sikeres visszavétel esetén felhatalmazza a polgármestert a közös megegyezéses megszüntetésről szóló megállapodás aláírására.  **Határidő:** azonnal  **Felelős:** polgármester |

Balatonszepezd, 2022. június 2.

|  |  |
| --- | --- |
|  | **Bíró Imre**  polgármester |

**BÉRLETI SZERZŐDÉS**

*- közös megegyezéssel történő megszüntetése -*

Amely létrejött egyrészről **Balatonszepezd Község Önkormányzata** (székhelye: 8252 Balatonszepezd, Árpád utca 27.; Törzskönyvi azonosító szám (PIR): 734257; statisztikai számjel: 15734257-8411-321-19; adószám: 15734257-2-19.; képviseli: Bíró Imre polgármester) a továbbiakban: **„Bérbeadó”**,

valamint másrészről az **Andrónyi Bt.** (8253 Révfülöp, Kacsajtósi utca 29.; Cg. 19-06-503728; adószám: 27265147-1-19.; képv.: Andrónyi Ágnes ügyvezető) a továbbiakban: **„Bérlő”**,

között, együttesen és a továbbiakban, mint „**Felek”** között, az alulírott helyen és napon az alábbi feltételek mellett.

1. Felek rögzítik, hogy közöttük 2019. március 28. napján bérleti szerződés jött létre a Balatonszepezd 686 hrsz. alatt felvett, természetben 8252 Balatonszepezd, Árpád u. 12. szám alatti 55 m2 alapterületű ingatlan tárgyában.
2. Felek megállapodnak, hogy az 1./ pontban meghatározott szerződést a Polgári Törvénykönyvről szóló 2013. évi V. törvény (Ptk.) 6:212. § (1) bekezdése alapján közös megegyezéssel **2022. június ….** napjával megszüntetik.
3. Bérlő köteles a bérleményt 2022. június …. napjáig az ingóságaitól kiüríteni, és tiszta, kitakarított állapotban a Bérbeadó részére visszaadni.
4. A Felek a visszaadásról jegyzőkönyvet vesznek fel, amelyben rögzítik az ingatlan állagát, az ingatlan berendezéseit, valamint a mérőórák állását.
5. Bérlő köteles a 2022. június hónapig a visszaadási jegyzőkönyvben rögzített mérőórák állása szerinti közüzemi díjakat megfizetni.
6. Szerződő felek kijelentik, hogy a 3./ - 5./ pontokban meghatározott elszámolásokon túl egymással szemben követelésük nem áll fenn, egymással mindenben elszámoltak.
7. A jelen szerződésben nem szabályozott kérdések tekintetében a Ptk. és a vonatkozó egyéb jogszabályok rendelkezései az irányadóak.

Felek jelen megállapodást, mint akaratukkal mindenben megegyezőt közös értelmezést követően, helybenhagyólag írták alá.

Balatonszepezd, 2022. június „ ”

|  |  |
| --- | --- |
| ………………………………………….  **Balatonszepezd Község Önkormányzata**  Bíró Imre polgármester  Bérbeadó | ………………………………………….  **Andrónyi Bt**  Andrónyi Ágnes ügyvezető  Bérlő |